Jens Petter Hauge

Jens Petter Hauge (født 12. oktober 1999) er en norsk fotballspiller som spiller for den tyske klubben Eintracht Frankfurt.

Han ble kåret til Årets spiller i norsk fotball av VG i 2020. Med Eintracht  vant han Europaligaen i fotball for menn 2021/22.

Hans bror Runar Hauge spiller for den skotske klubben Hibernian FC.

Karriere

Bodø/Glimt 
Hauge begynte i Bodø/Glimts ungdomsakademi, Glimt-akademiet, da han var 13 år gammel, og signerte sin første proffkontrakt med Bodø/Glimt 12. april 2016. Dagen etter signeringen debuterte han for Bodø/Glimt i en cupkamp mot IF Fløya, der han kom inn som innbytter etter 61 minutter, og scoret hattrick i løpet av de første 21 minuttene på banen. I serien debuderte han i 0-2-tapet borte mot Strømsgodset den 23. april. Han scoret sitt første eliteseriemål i Bodø/Glimts 4-1-seier borte mot Start i 2016, og ble med det Bodø/Glimts yngste målscorer i Eliteserien. Sesongen 2016 var en gjennombruddssesong for Hauge, der han ble nominert til årets unge spiller i Eliteserien. 

Glimt rykket ned, og spilte i OBOS-ligaen 2017. Denne sesongen scoret han to mål, og hadde 13 assists, og bidro med det til at de rykket opp til Eliteserien igjen i 2018. Han scoret ingen mål på sine 11 kamper for Glimt i Eliteserien 2018, og ble lånt ut til Aalesunds FK i august 2018, ut sesongen. Der spilte han seks kamper for førstelaget, men scoret ingen mål der. 

I 2019-sesongen scoret han to mål i bortekampen mot Rosenborg, og scoret til sammen sju mål på sine 29 seriekamper og to mål i sin ene cupkamp denne sesongen. Glimt endte på andreplass i Eliteserien 2019. 

2020-sesongen i norsk fotball ble utsatt grunnet koronaviruspandemien. Eliteserien 2020 startet 16. juni. Etter ti kamper ledet Bodø/Glimt serien, og Hauge hadde da seks mål og seks målgivende pasninger. Han markerte seg også i kvalifiseringen til Europaligaen 2020/21, der han scoret et mål og ga målgivende pasning på Glimts andre mål da de tapte 3-2 borte for AC Milan. Den 1. oktober 2020 signerte han for AC Milan, en avtale som går fram til 30. juni 2025.

Den 22. november 2020 avgjorde Bodø/Glimt serien, og med 18 kamper for klubben gjennom sesongen ble Hauge dermed seriemester, til tross for at han da spilte for AC Milan.

AC Milan 
Hauge debuterte for AC Milan 4. oktober 2020 i en kamp der de vant 3-0 over Spezia Calcio. Han scoret sitt første mål den 22. oktober, i Europaligakampen mot Celtic FC. Han scoret der 3-1-målet til Milan, på overtid. Den 22. november 2020 scoret han sitt første mål i Serie A, da han scoret 3-1-målet til Milan 5 minutter på overtid mot Napoli.

Eintracht Frankfurt 
Med Eintracht Frankfurt vant Hauge Europaligaen i fotball for menn 2021/22. I finalen kom Hauge innpå i andre omgang og spilte ekstraomgangene før Eintracht vant på straffer. Hauge ble dermed første nordmann til å vinne Europaligaen i fotball for menn.

Landslaget 
Hauge har flere aldersbestemte landskamper for Norge. Han scoret to mål for Norge i U19-EM 2018 i Finland. Han spilte også for Norge i U20-VM 2019 i Polen, der han scoret det ene målet i Norges 12-0 seier over Honduras.

Den 15. november 2019 fikk han sin første U21-landskamp for  mot Kypros. 4. september 2020 scoret han sitt første landslagsmål for Norge U21 mot Østerrike U21.

Den 28. september 2020 ble han tatt ut i sin første landslagstropp for  i kampene mot  (8. oktober),  (11. oktober) og  (14. oktober).

Den 11. oktober 2020 fikk han sin første landskamp for  mot .

Klubbstatistikk
Oppdatert per 23. oktober 2020.

Referanser

Eksterne lenker 
 
 Spillerprofil på Glimt.no 

Norske fotballspillere
Norske landslagsspillere i fotball for herrer
Fotballspillere for IK Junkeren‎
Fotballspillere for FK Bodø/Glimt
Fotballspillere for Aalesunds FK
Fotballspillere for AC Milan
Fotballspillere for Eintracht Frankfurt
Fotballspillere for AA Gent
Norske fotballspillere i Italia
Norske fotballspillere i Tyskland
Norske fotballspillere i Belgia
Personer fra Bodø kommune